การประกอบธุรกิจของแต่ละผลิตภัณฑ์

บริษัท ยูนิเวนเจอร์ จำกัด (มหาชน)

ผลิตภัณฑ์สังกะสีอ๊อกไซด์

ลักษณะของผลิตภัณฑ์ 

บริษัท ยูนิเวนเจอร์ จำกัด (มหาชน) ดำเนินกิจการเป็นผู้ผลิตผงสังกะสีอ๊อกไซด์
ภายใต้เครื่องหมายการค้ารูป “เตาเผา” แบ่งตามระดับความบริสุทธิ์
และลักษณะการใช้งานของลูกค้าได้ 4 เกรด ดังนี้

+---------------+-----------+------------------------------------------+
| ผงสังกะสีอ๊อกไซด์ | ความบริสุทธิ์ | ลักษณะและการใช้งาน                         |
| (ZnO)         |           |                                          |
+---------------+-----------+------------------------------------------+
| โกลด์ซีล (Gold  | ≤ 99.9%   | ใช้ในอุตสาหกรรมเครื่องสำอาง และยารักษาโรค     |
| Seal)         |           |                                          |
+---------------+-----------+------------------------------------------+
| ไวท์ซีล (White  | ≤ 99.5%   | ใช้ในอุตสาหกรรมการผลิตยางรถยนต์คุณภาพสูง       |
| Seal)         |           | อุตสาหกรรมสีทาทั้งภายในและภายนอก             |
|               |           |                                          |
|               |           | อุตสาหกรรมอาหารสัตว์                        |
+---------------+-----------+------------------------------------------+
| โคลลอยด์ดอลด์   | ≤ 99.5%   | ใช้ในอุตสาหกรรมสีกันสนิมที่มีคุณภาพสูง             |
| (Colloidal)   |           | เนื่องจากมีความบริสุทธิ์เท่าไวท์ซีล แต่มีความ        |
|               |           |                                          |
|               |           | หนาแน่นของผิวต่ำกว่าไวท์ซีล มีความละเอียดกว่าทุกๆ  |
|               |           | เกรด อายุการเก็บนาน และมี                   |
|               |           |                                          |
|               |           | ประสิทธิภาพช่วยในการผสมสีได้ดียิ่งขึ้น             |
+---------------+-----------+------------------------------------------+
| เรดซีล (Red    | ≤ 99.0%   | ใช้ในอุตสาหกรรมยางรถยนต์                    |
| Seal)         |           |                                          |
+---------------+-----------+------------------------------------------+

การตลาดและภาวะการแข่งขัน

[]บริษัท ยูนิเวนเจอร์ จำกัด (มหาชน) จำหน่ายผงสังกะสีอ๊อกไซด์ทั้งในประเทศและต่างประเทศ
รวมเป็นจำนวน 5,951 ตันโดยแบ่งกลุ่มลูกค้าเป็น 3 กลุ่มคือ

ในปี 2544
ปริมาณความต้องการของตลาดสังกะสีอ๊อกไซด์ทั้งภายในประเทศและต่างประเทศยังคงชะลอตัว
เนื่องมาจากภาวะเศรษฐกิจที่ชะลอตัวต่อเนื่องจากปีที่ผ่านมา
ประกอบกับมีการนำเข้าผงสังกะสีอ๊อกไซด์จากประเทศจีนมาจำหน่ายในประเทศเป็นจำนวนมากเนื่องจากมีราคาถูกกว่าผู้ผลิตภายในประเทศ
บริษัทฯได้ปรับกลยุทธ์โดยเน้นเรื่องการจัดการบริหารการตลาด
การรักษามาตรฐานคุณภาพของผลิตภัณฑ์ การวิจัยและพัฒนา
การจัดซื้อวัตถุดิบและนโยบายการลดต้นทุนการผลิต
ตลอดจนนโยบายที่จะควบคุมปริมาณสต๊อกของสินค้าให้อยู่ในระดับที่เหมาะสมและสอดคล้องกับปริมาณการสั่งซื้อของลูกค้า
โดยกลยุทธ์ดังกล่าวทำให้บริษัทฯ
สามารถเพิ่มส่วนแบ่งการตลาดและต่อสู้กับคู่แข่งในตลาดภายในประเทศได้
สำหรับตลาดต่างประเทศบริษัทฯจะพยายามขยายตลาดให้เพิ่มขึ้นกว่าปีที่ผ่านมา
โดยจะใช้กลยุทธ์ทางด้านราคาเช่นเดียวกับที่ใช้ในตลาดภายในประเทศ

การจัดหาผลิตภัณฑ์

บริษัท ยูนิเวนเจอร์ จำกัด (มหาชน) มีโรงงานผลิตผงสังกะสีอ๊อกไซด์ 2 โรงงาน
กำลังการผลิตรวม 6,000 ตันต่อปี

  ---------------------------- -------------- -------------- -------------
                               ปี 2544         ปี 2543         ปี 2542

  กำลังการผลิตเต็มที่ (เมตริกตัน)     6,000          6,000          6,000

  ปริมาณการผลิตจริง (เมตริกตัน)     5,905          5,286          6,000

  การใช้กำลังการผลิต (%)          98             88             100
  ---------------------------- -------------- -------------- -------------

วัตถุดิบหลักของบริษัทฯ ได้แก่ สังกะสีแท่งความบริสุทธิ์ 99.995% (Special High Grade Zinc
Ingot) โดยมีแหล่งของวัตถุดิบอยู่ 2 แหล่ง คือ

- แหล่งภายในประเทศ ปัจจุบันประเทศไทยมีผู้ผลิตสังกะสีแท่งเพียงรายเดียว คือ บริษัท
ผาแดงอินดัสทรี จำกัด

  ( มหาชน) บริษัทฯได้มีการสั่งซื้อวัตถุดิบภายในประเทศ ในสัดส่วนร้อยละ 90
  ของการสั่งซื้อสังกะสีแท่งทั้งหมด

- แหล่งภายนอกประเทศ บริษัทฯ ได้มีการจัดหาสังกะสีแท่งจากประเทศจีน เกาหลี
และออสเตรเลีย โดยการสั่งซื้อจากภายนอกประเทศนี้ คิดเป็นสัดส่วนร้อยละ 10
ของการสั่งซื้อสังกะสีแท่งทั้งหมด โดยมีผู้จำหน่ายสังกะสีแท่งที่มีการติดต่อซื้อขายกันอยู่ในต่างประเทศ
ประมาณ 3 - 5 ราย

เนื่องด้วยสังกะสีแท่งซึ่งเป็นวัตถุดิบหลักของบริษัทฯมีลักษณะเป็น Commodity
ราคาในการซื้อขายในแต่ละวันจะถูกกำหนดโดยตลาดกลางที่กรุงลอนดอน ประเทศอังกฤษ (London
Metal of Exchange) โดยมีปัจจัยที่กระทบในเรื่องราคาและปริมาณสินค้าในท้องตลาด ดังนี้

1. Supply และ Demand ของตลาดโดยรวม

2. การเก็งกำไรของ Broker ในตลาดกลาง LME

3. โควต้าการส่งออกของผู้ขาย (กรณีที่เป็นการนำเข้าจากประเทศจีน)

นอกจากนี้แล้ว อัตราแลกเปลี่ยนเงินตราต่างประเทศ ยังมีผลต่อราคาสังกะสีแท่งด้วย
เนื่องจากการที่ราคาในตลาดกลาง LME นั้นถูกกำหนดเป็นสกุลเงินดอลลาร์สหรัฐ

ตารางแสดงมูลค่าการสั่งซื้อวัตถุดิบในประเทศและต่างประเทศ

  ----------------------------------------- -------- -------- -------- ------ -------- -------- ------ --------
                                            ปี 2544                     ปี 2543                   ปี 2542 
                                            3/                         2/                       1/     

                                            ล้านบาท   %        ล้านบาท          %        ล้านบาท          %

  ในประเทศ                                  128.00   93.09    151.64          91.35    182.70          77.84

  ต่างประเทศ                                 9.50     6.91     14.35           8.65     52.00           22.16

  รวมมูลค่าการสั่งซื้อวัตถุดิบในประเทศและต่างประเทศ   137.50   100.00   166.00          100.00   234.70          100.00
  ----------------------------------------- -------- -------- -------- ------ -------- -------- ------ --------

  1/ ราคาเฉลี่ยสังกะสีแท่งในตลาด LME คือ 1,076 USD / ตัน

  2/ ราคาเฉลี่ยสังกะสีแท่งในตลาด LME คือ 1,128 USD / ตัน

  3/ ราคาเฉลี่ยสังกะสีแท่งในตลาด LME คือ 886 USD / ตัน

บริษัท ฟอร์เวิร์ด ซิสเต็ม จำกัด

ผลิตภัณฑ์เครื่องบันทึกเวลา, ระบบควบคุมที่จอดรถและผลิตภัณฑ์ใหม่

ลักษณะผลิตภัณฑ์ และบริการ

บริษัท ฟอร์เวิร์ด ซิสเต็ม จำกัด ซึ่งเป็นบริษัทย่อย เป็นผู้จำหน่ายผลิตภัณฑ์

-   เครื่องบันทึกเวลายี่ห้อ “AMANO” แบ่งตามลักษณะการใช้งานได้ 3 ประเภท คือ
    เครื่องบันทึกเวลาพนักงาน (Time Recorder) เครื่องประทับเวลา (Time Stamp)
    และนาฬิกายาม (Watchman’s Time Recorder)

-   ระบบควบคุมที่จอดรถภายใต้สินค้าชื่อ “AMANO” และ “THAIPARK”

-   ระบบโทรทัศน์วงจรปิด, ระบบควบคุมการเปิด-ปิดประตูสำนักงาน และอุปกรณ์เตือนภัยชนิดต่าง
    ๆ

-   สินค้าที่ใช้ประกอบการใช้งาน เช่น บัตรลงเวลาพนักงาน บัตรผ่านเข้า-ออกที่จอดรถ ผ้าหมึก
    ริบบอน แผงเสียบบัตร เทปบันทึกเวลาสำหรับนาฬิกายาม เป็นต้น

-   อะไหล่ และการบริการติดตั้ง ตรวจเช็ค ซ่อมแซม

การตลาดและภาวะการแข่งขัน

บริษัทจำหน่ายสินค้าให้แก่ผู้ใช้สินค้าโดยตรง และผ่านตัวแทนจำหน่ายทั้งในกรุงเทพฯ และต่างจังหวัด
ซึ่งปริมาณที่จำหน่ายแก่ผู้ใช้สินค้าโดยตรงคิดเป็นร้อยละ 90 ของยอดจำหน่ายทั้งหมด
โดยมีกลุ่มลูกค้าเป้าหมาย ได้แก่ โรงงานอุตสาหกรรม อาคารสำนักงาน อาคารชุด หมู่บ้านจัดสรร
ห้างสรรพสินค้า อาคารจอดรถยนต์ ธนาคาร และร้านอาหาร เป็นต้น

ผลิตภัณฑ์เครื่องบันทึกเวลา และระบบควบคุมที่จอดรถ AMANO
เป็นสินค้านำเข้าจากประเทศญี่ปุ่นที่มีคุณภาพสูง มีการจัดจำหน่ายและให้บริการในประเทศมายาวนาน
แม้สภาวะเศรษฐกิจโดยรวมจะไม่เอื้ออำนวย กอปรกับจำนวนคู่แข่งที่เพิ่มขึ้น
บริษัทยังสามารถรักษายอดจำหน่ายไว้ได้อย่างต่อเนื่อง สำหรับระบบควบคุมที่จอดรถ THAIPARK
ได้ถูกพัฒนาขึ้นเพื่อเป็นทางเลือกให้แก่ลูกค้าที่มีงบประมาณจำกัด
แต่ต้องการสินค้าที่มีคุณภาพและการบริการที่ได้มาตรฐาน

การจัดหาผลิตภัณฑ์

ผลิตภัณฑ์ AMANO เป็นสินค้านำเข้าจาก บริษัท AMANO TIME & AIR SINGAPORE PTE LTD.
ซึ่งบริษัทได้รับมอบหมายให้เป็นผู้แทนจำหน่ายอย่างเป็นทางการ ส่วนระบบควบคุมที่จอดรถ
THAIPARK นั้น อุปกรณ์ส่วนใหญ่สั่งซื้อจากผู้ผลิตและผู้จำหน่ายในประเทศ